b'\n_START_ARTICLE_\nParakosme\n_START_PARAGRAPH_\nEn parakosme er en detaljeret opdigtet verden, eller fantasiverden som indeholder mennesker og/eller dyr og nogle gange ogs\xc3\xa5 fantasiv\xc3\xa6sner eller andre fremmedarter. De har oftest deres egen geografi, historie og sprog. Den er en slags \'oplevelse\' eller verden som ofte bliver udviklet i en tidlig alder og kan fors\xc3\xa6tte over l\xc3\xa6ngere tid; m\xc3\xa5neder og nogle gange \xc3\xa5r.\n_START_SECTION_\nOprindelse og anvendelse\n_START_PARAGRAPH_\nKonceptet blev f\xc3\xb8rst beskrevet af en forsker for BBC, Robert Silvey, med forsat unders\xc3\xb8gelse af britiske psykiater Stephen A. MacKeith, og britiske psykolog David Cohen. Ordet "Parakosme" blev opfundet af Ben Vincent, en af deltagerne i Silvey\'s unders\xc3\xb8gelser fra 1976 og en selvn\xc3\xa6vnt parakosmiker._NEWLINE_Psykiateren Delmont Morrison og Shirley Morrison n\xc3\xa6vner parakosmer og "parakosmiske fantasier" i deres bog "Fortabte minder og Perfekte Dr\xc3\xb8mme" (engelsk: Memories of Loss and Dreams of Perfection ), i forbindelse med de mennesker som f\xc3\xb8r har v\xc3\xa6ret udsat for d\xc3\xb8dsfald, eller andre former for tragedier i deres barndom. For disse mennesker, fungerer parakosmer som en m\xc3\xa5de at komme videre p\xc3\xa5, og skabe forst\xc3\xa5else for deres tidlige tab. Som eksempler p\xc3\xa5 folk der har skabt parakosmer efter d\xc3\xb8d af familiemedlemmer n\xc3\xa6vnes blandt andre James M. Barrie, Isak Dinesen og Emily Bronte. Dorothy og Jerome Singer n\xc3\xa6vner parakosmer i deres unders\xc3\xb8gelser af b\xc3\xb8rns fantasi._NEWLINE_B\xc3\xb8rnepsykologen Marjorie Taylor har ogs\xc3\xa5 oplevet parakosmer som en del af hendes unders\xc3\xb8gelser om at have usynlige og/eller opdigtede venner.[6] I Adam Gopniks essay, "At st\xc3\xb8de ind i Mr. Ravioli" (engelsk: Bumping Into Mr. Ravioli), r\xc3\xa5df\xc3\xb8rer han sig hos sin s\xc3\xb8ster, en b\xc3\xb8rnepsykolog, omkring sin 3-\xc3\xa5rige datters usynlige ven. Han bliver introduceret til Taylor\'s ideer og fortalt at b\xc3\xb8rn opfinder parakosmer som en ny m\xc3\xa5de at finde sig selv p\xc3\xa5, og komme videre i virkeligheden._NEWLINE_Parakosmer bliver ogs\xc3\xa5 n\xc3\xa6vnt i artikler om forskellige former for kreativitet og probleml\xc3\xb8sninger hos b\xc3\xb8rn. Nogle forskere mener, at parakosmisk spil indikerer h\xc3\xb8jere intelligens. En unders\xc3\xb8gelse udf\xc3\xb8rt af Michigan State University viste at mange modtagere af den engelske MacArthur Fellows Program havde parakosmer som b\xc3\xb8rn. Parakosmisk leg er anerkendt som en indikator p\xc3\xa5 et h\xc3\xb8jt kreativitets niveau, hvilket undervisere nu indser er liges\xc3\xa5 vigtigt som intelligens.'